CELEX: C2006/224/49
Language: fi
Date: 2006-09-16 00:00:00
Title: Asia C-316/06: Kanne 20.7.2006 — Euroopan yhteisöjen komissio v. Irlanti

16.9.2006   
            
            
               FI
            
            
               Euroopan unionin virallinen lehti
            
            
               C 224/26
            
         Kanne 20.7.2006 — Euroopan yhteisöjen komissio v. Irlanti
   (Asia C-316/06)
   (2006/C 224/49)
   Oikeudenkäyntikieli: englanti
   Asianosaiset
   
      Kantaja: Euroopan yhteisöjen komissio (asiamiehet: S. Pardo Quintillán ja D. Lawunmi)
   
      Vastaaja: Irlanti
   Vaatimukset
   
               —
            
            
               yhteisöjen tuomioistuimen on todettava, että Irlanti ei ole noudattanut yhdyskuntajätevesien käsittelystä 21 päivänä toukokuuta 1991 annetun neuvoston direktiivin 91/271/ETY (1) 4 artiklan 1 ja 3 kohdan mukaisia velvoitteitaan, koska se ei ole varmistanut taajamista IE22, Bray, IE31, Howth, IE34, Letterkenny, IE40, Shanaganagh, IE41, Sligo ja IE45, Tramore County Waterford peräisin olevien päästöjen osalta 31.12.2000 mennessä, että ennen jäteveden johtamista viemäriverkkoon se käsitellään biologisesti tai vastaavalla tavalla ja koska se ei ole varmistanut, että kyseiset päästöt täyttivät edellä mainitun direktiivin liitteessä I olevassa B kohdassa vahvistetut vaatimukset 31.12.2000 mennessä
            
         
               —
            
            
               Irlanti on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Komissio väittää, että Irlannin viranomaiset eivät ole noudattaneet velvoitteitaan varmistaa, että kyseessä olevista taajamista peräisin olevat jätevedet käsitellään biologisesti (tai vastaavalla tavalla) direktiivin 4 artiklassa vahvistetulla tavalla.
   Vaikka Irlanti on selittänyt näissä taajamissa aiheutuneita viiveitä ja esittänyt jossain määrin miten direktiivin vaatimusten täyttämisessä on edistytty, komissio katsoo, että näillä selityksillä ei voida oikeuttaa direktiivin 4 artiklan 1 kohdan ensimmäisessä luetelmakohdassa vahvistetun määräajan noudattamatta jättämistä. Komissio väittää lisäksi, että Irlannin viranomaisten esittämät tiedot eivät riitä siihen, että se voisi katsoa, että näihin taajamiin ollaan välittömästi perustamassa jätevedenpuhdistamoja, joissa jätevedet käsitellään biologisesti. Useimmissa tapauksissa näyttää siltä, että ennen puhdistamojen perustamista on toteutettava useita lisävaiheita.
   
      (1)  EYVL L 135, s. 40